<!-- wp:post-date /-->

<!-- wp:paragraph -->
<p>Noaptea întunecată a sufletului, despre care Sfântul Ioan al Crucii - marele mistic carmelitan ( scriitor spaniol, preot și călugăr Carmelit - venerat de biserica Catolică) a vorbit pentru prima dată în poemele sale în secolul al XVI-lea, și pentru care a fost executat - este practic, nimic mai mult, nimic mai puțin, decât înfruntarea umbrelor tale interioare, cărora nu ai vrut să le acorzi atenție.&nbsp; </p>
<!-- /wp:paragraph -->

<!-- wp:paragraph -->
<p>Este schimbarea pe care este musai să o faci prin intermediul umbrelor tale, acceptată de Dumnezeu.&nbsp;</p>
<!-- /wp:paragraph -->

<!-- wp:paragraph -->
<p>Umbrele tale (o altă expresie a Totului) își doresc să fie auzite la fel ca părțile pe care tu le admiri la tine (pentru că noi suntem compleți, atât Lumina cât și Întuneric), însă atunci când ești atât de mult cuprins de ego și de narcisismul spiritual, ele încep să se răzvrătească, să ceară atenție.</p>
<!-- /wp:paragraph -->

<!-- wp:paragraph -->
<p>De ce?&nbsp;</p>
<!-- /wp:paragraph -->

<!-- wp:paragraph -->
<p>Pentru că ele trebuie transmutate în Lumină și Iubire pentru ca Dumnezeu să se manifeste în tine în completitudinea sa. Pentru ca sufletul să se unească în eter cu Dumnezeu.  </p>
<!-- /wp:paragraph -->

<!-- wp:paragraph -->
<p>Dar, pentru a ajunge acolo, este un drum de parcurs. </p>
<!-- /wp:paragraph -->

<!-- wp:paragraph -->
<p>Unul întunecat, negru, obscur, plin de teamă, de nesiguranță, de singurătate. </p>
<!-- /wp:paragraph -->

<!-- wp:paragraph -->
<p>Iar acesta este Noaptea neagră și întunecată a Sufletului  (așa cum a numit-o Sfântul Ioan al Crucii) pe care puțini oameni știu să o vadă, să o înțeleagă, să îi vadă scopul și să o trăiască în acceptare.&nbsp;</p>
<!-- /wp:paragraph -->

<!-- wp:paragraph -->
<p>Da, această noapte a sufletului, această punere față în față cu umbrele tale, trebuie acceptată. Altfel, poți fi diagnosticat cu anxietate, depresie sau chiar nebunie.&nbsp;</p>
<!-- /wp:paragraph -->

<!-- wp:paragraph -->
<p>Și sincer, mulți din cei care nu știu despre această noapte a sufletului, cred că au înnebunit, că sunt depresivi sau că viața nu mai are niciun sens.&nbsp;</p>
<!-- /wp:paragraph -->

<!-- wp:paragraph -->
<p>De fapt, sensul, abia acum începe. Și ce SENS!&nbsp;</p>
<!-- /wp:paragraph -->

<!-- wp:paragraph -->
<p>Sfântul Ioan al Crucii descrie acest proces în cartea ”Noaptea Întunecată” ca fiind: ”parcursul, plin de încercări, al sufletului însetat de Iubire, intre imperfecțiunea celui încătușat de patimile lumii și starea glorioasa a uniunii cu Dumnezeu. Pentru a se elibera din încătușarea în care îl ține propria sa natura senzuală, sufletul trebuie să se lupte din răsputeri, dar Dumnezeu trebuie să-i vină in ajutor, activ, eficace, chiar anticipat: lucrarea lui Dumnezeu impulsionează acțiunea sufletului ți-o desăvârșește.”</p>
<!-- /wp:paragraph -->

<!-- wp:paragraph -->
<p>Atunci când te afli în acest punct îți este imposibil să înțelegi sensul, însă ce ai de înțeles este tocmai că nu trebuie să înțelegi nimic la nivel mental, ci totul se întâmplă în lumea ta interioară, la nivel energetic, la nivel de suflet, care ulterior se va oglindi și manifesta în realitatea ta.&nbsp;</p>
<!-- /wp:paragraph -->

<!-- wp:paragraph -->
<p>Da, vei vedea schimbări, vei simți căderea în gol, îți va teamă de întunericul ăsta, de durere și de tot ce vei experimenta, dar sensul pe care îl vei vedea, la finalul acestui proces, poate fi însuși fericirea, împlinirea și pacea ta. </p>
<!-- /wp:paragraph -->

<!-- wp:paragraph -->
<p>Te vei vedea, așa cum ești, fără minciună, fără falsitate, în autenticitatea ta Divină.&nbsp;</p>
<!-- /wp:paragraph -->

<!-- wp:paragraph -->
<p>Și crede-mă. Totul are sens!&nbsp;</p>
<!-- /wp:paragraph -->

<!-- wp:heading -->
<h2>Noaptea neagră a sufletului - ce este de fapt?</h2>
<!-- /wp:heading -->

<!-- wp:paragraph -->
<p>Înainte de toate, vreau să știi că acest text a fost scris în jurnalul meu personal, în momentul în care mă aflam în această perioadă.&nbsp;</p>
<!-- /wp:paragraph -->

<!-- wp:paragraph -->
<p>Așadar, citește-l cu îngăduință și nu cu judecată. Citește-l cu inima și nu cu mintea, căci nu mi-am dorit să modific cuvinte, ci să las totul așa cum a curs.&nbsp;</p>
<!-- /wp:paragraph -->

<!-- wp:paragraph -->
<p>Să începem.&nbsp;</p>
<!-- /wp:paragraph -->

<!-- wp:paragraph -->
<p>Noaptea întunecată sau înfruntarea umbrelor tale te izbește de tot pereții realităților false pe care ți le-ai construit despre tine, despre lume, despre ceilalți.</p>
<!-- /wp:paragraph -->

<!-- wp:paragraph -->
<p>Atunci când te lași orbit de lumina reflectoarelor false, aprinse de ego, nu mai ai capabilitatea de a vedea Adevărul.</p>
<!-- /wp:paragraph -->

<!-- wp:paragraph -->
<p>Lumina asta falsă creată de ego, strălucirea și opulența unei vieți perfecte și piedestalul pe care tu însuți ți l-ai construit,&nbsp; se dărâmă acum, cu atâta putere încât simți că întreaga lume se năruie și tu, odată cu ea.</p>
<!-- /wp:paragraph -->

<!-- wp:paragraph -->
<p>Acum simți că totul este făcut bucățele, inclusiv tu, și orice ai crezut vreodată despre tine, despre viața ta perfect de mincinoasă, despre aspirațiile și relațiile tale aparent perfecte și împlinitoare.</p>
<!-- /wp:paragraph -->

<!-- wp:paragraph -->
<p>Acum și aici în întuneric se vede totul așa cum niciodată nu ai știut că există, că tu ești.</p>
<!-- /wp:paragraph -->

<!-- wp:paragraph -->
<p>Acum ești capabil să vezi toate minciunile din tine, din viața ta, din imaginea falsă pe care ai construit-o în jurul spiritului tău și tot ceea ce ai crezut vreodată că ești, dar și ce ai crezut vreodată că ceilalți percep la tine.</p>
<!-- /wp:paragraph -->

<!-- wp:paragraph -->
<p>Procesul de dărâmare a lumii tale, a ființei tale este atât de dureros încât simți că totul se năruie cu adevărat în realitatea ta fizică. (dar totul este permis DIVIN)</p>
<!-- /wp:paragraph -->

<!-- wp:paragraph -->
<p>Acum ești capabil să "miroși" și să vezi toată falsitatea și neadevărul din viața ta, din ceea ce credeai că ești, până acum.</p>
<!-- /wp:paragraph -->

<!-- wp:paragraph -->
<p>Falsa iluzie că erai bine, că aveai familia perfectă, că aveai relația perfectă, că aveai jobul perfect, că știai cu claritate care îți sunt dorințele și pasiunile, o vezi acum atât de clar: o mare minciună!</p>
<!-- /wp:paragraph -->

<!-- wp:paragraph -->
<p>Și da. Doare cumplit pentru că acum conștientizezi că de fapt nu mai știi nimic despre tine, despre viața ta. </p>
<!-- /wp:paragraph -->

<!-- wp:paragraph -->
<p>Cine ești? Ce&nbsp; cauți? Ce scop ai? Ce îți place? Ce te-ar împlini de fapt? Ce înseamnă Iubirea, Fericirea, Împlinirea?</p>
<!-- /wp:paragraph -->

<!-- wp:heading -->
<h2>Noaptea întunecată a sufletului - cum se manifestă?</h2>
<!-- /wp:heading -->

<!-- wp:paragraph -->
<p>Acum ești aici în acest întuneric, în acest gol imens în care continui să cazi, în care părți mincinoase și iluzii se desprind ca solzii de pe ființa ta, pentru ca tu să rămâi exact ceea ce ești.</p>
<!-- /wp:paragraph -->

<!-- wp:paragraph -->
<p>Acum și aici simți mâhnirea de a trăi în neadevăr, în teamă, în iluzie și simți că nu mai ai niciun control și nici o putere de a opri tot acest proces.</p>
<!-- /wp:paragraph -->

<!-- wp:paragraph -->
<p>Totul se întâmplă fără ca tu să poți face ceva, în afară de a observa și a te durea cumplit, faptul că vezi Adevărul cu alți ochi, dintr-o altă perspectivă, cea a întunericului.&nbsp;</p>
<!-- /wp:paragraph -->

<!-- wp:paragraph -->
<p>Întunericul este atât de viu (așa îl simți acum) și acesta te pune față în față cu tot ceea ce ai ascuns, ai negat sau ai mințit, despre cine EȘTI, de fapt.</p>
<!-- /wp:paragraph -->

<!-- wp:paragraph -->
<p>Acum te simți pierdut, iar de cele mai multe ori și corpul te urmează în acest proces.</p>
<!-- /wp:paragraph -->

<!-- wp:paragraph -->
<p>Ai senzații fizice asemănătoare unei gripe, unei viroze sau chiar a unei boli. (Senzații care se pot manifesta diferit de la o persoană la alta sau poți să experimentezi totul doar la nivel de suflet.)</p>
<!-- /wp:paragraph -->

<!-- wp:paragraph -->
<p>Poți simți întunericul, frigul, picajul, poți să tremuri sau să transpiri excesiv, să devii atât de rigid încât să te simți pur și simplu de nemișcat. Te simți înțepenit, în slow motion.&nbsp;</p>
<!-- /wp:paragraph -->

<!-- wp:paragraph -->
<p>Nu mai simți vreo bucurie aici acum pentru că nu ai cum să mai fii bucuros, acum că simți toată minciuna și neautenticitatea în care ai trăit până acum.</p>
<!-- /wp:paragraph -->

<!-- wp:paragraph -->
<p>Acum, când vezi atât de clar că ai luptat și ai clădit totul pe o fundație neveritabilă și pe minciuni, nu mai simți bucuria, pacea, zenul sau motivația de a merge înainte la fel ca până acum. </p>
<!-- /wp:paragraph -->

<!-- wp:paragraph -->
<p>Acum înțelegi că a fi în autenticitate cu tine, nu înseamnă a fi mereu zen și îți dai voie să simți toate astea.&nbsp;</p>
<!-- /wp:paragraph -->

<!-- wp:paragraph -->
<p>Acum se înfiripă în ființa ta dorința de a schimba ceva, însă nu știi foarte clar ce ai de făcut, și poți fi cuprins de confuzie și tristețe. </p>
<!-- /wp:paragraph -->

<!-- wp:paragraph -->
<p>Tot ce știi însă este că, nu mai vrei să trăiești în neadevăr, începând de acum.</p>
<!-- /wp:paragraph -->

<!-- wp:paragraph -->
<p>Acum te simți singur și abandonat, și totuși nu este vreo persoană sau ceva ce ți-ai dori să fie acum și aici lângă tine, pentru că știi că nimic nu mai era oricum autentic în viața ta.</p>
<!-- /wp:paragraph -->

<!-- wp:paragraph -->
<p>Nu te mai înțelegi pentru că nu te mai cunoști, iar ceilalți cu atât mai puțin vor reuși să înțeleagă procesul prin care treci sau cine îți dorești să devii. </p>
<!-- /wp:paragraph -->

<!-- wp:paragraph -->
<p>Debarasarea de vechea ta viață este cu siguranță un proces care se va vedea inclusiv în exterior și care va fi dificil de înțeles de ceilalți, nu doar de tine.</p>
<!-- /wp:paragraph -->

<!-- wp:paragraph -->
<p>S-ar putea să simți că îți pierzi mințile și ceilalți te pot percepe la fel pentru că acum, chiar asta se întâmplă. Tot ceea ce nu îți mai este Adevăr se pierde, se dizolvă, se rupe din ființa ta din viața ta, și acesta nu este tocmai cel mai plăcut proces sau moment prin care să treci.</p>
<!-- /wp:paragraph -->

<!-- wp:paragraph -->
<p>Acum poți să crezi că nimic nu mai contează, și chiar să experimentezi stări de anxietate profundă sau chiar depresie pentru că nu mai înțelegi sensul.</p>
<!-- /wp:paragraph -->

<!-- wp:paragraph -->
<p>Aici în acest întuneric, în acest picaj în adâncul ființei tale, unde ești pus față în față cu toate părțile tale false, cu toate umbrele tale, toate sensurile se pierd. Și asta te doare.</p>
<!-- /wp:paragraph -->

<!-- wp:paragraph -->
<p>Acum parcă nu mai contează timpul sau obiectivele pe care le aveai înainte și experimentezi stări din ce în ce mai profunde de interiorizare. Te observi fiind mai mult în interior decât în afară, și chiar dacă ceea ce simți nu este plăcut, devii un explorator al propriei tale ființe profunde.</p>
<!-- /wp:paragraph -->

<!-- wp:paragraph -->
<p>Acum lumea ta interioară se vede mai clar că niciodată și aproape că se materializează în lumea reală.</p>
<!-- /wp:paragraph -->

<!-- wp:paragraph -->
<p>Te simți profund trist, adormi cu teamă, confuzie, tristețe și te trezești la fel. Nopțile par o continuare a procesului pe care îl simți, ca un fel de iad interior fără final, și conștientizările încep să apară chiar și în timpul somnului.</p>
<!-- /wp:paragraph -->

<!-- wp:paragraph -->
<p>Simți cum te afunzi tot mai adânc aici și simți singurătatea la cote maxime. Nimeni nu te aude, nimeni nu te înțelege, nimeni nu te poate ajuta aici.</p>
<!-- /wp:paragraph -->

<!-- wp:paragraph -->
<p>Ce este important să știi și să înțelegi este că acesta este procesul tău și acesta este unic. Iar tu va trebui să treci de unul singur pe aici.&nbsp;</p>
<!-- /wp:paragraph -->

<!-- wp:paragraph -->
<p>O dată inițiat acest proces, nu mai este nicio cale de întoarcere, pentru că aceasta este voința Divină ce trebuie înfăptuită prin ființa ta.</p>
<!-- /wp:paragraph -->

<!-- wp:heading -->
<h2>Când începe vindecarea în Noaptea Neagră?</h2>
<!-- /wp:heading -->

<!-- wp:paragraph -->
<p>Aici, vezi tot ce nu mai era autentic în viața ta, în ființa ta, și auzi chiar și glasul cel mai profund al sufletului tău, poate pentru prima dată. </p>
<!-- /wp:paragraph -->

<!-- wp:paragraph -->
<p>Iar acest lucru se poate vedea doar prin acest proces de conștiința. Iar o dată inițiat, primești nu doar durere ci și claritate, care te duce la vindecare, ușor ușor.&nbsp;</p>
<!-- /wp:paragraph -->

<!-- wp:paragraph -->
<p>Pentru că acum, aici ești dezgolit de minciuni și iluzii, de convingeri false, de identități preluate de la ceilalți sau create de ego-ul tău, le poți vedea ca într-un film care rulează în continuu, și mai mult decât atât te vezi pe tine exact așa cum ești, în esență.&nbsp;</p>
<!-- /wp:paragraph -->

<!-- wp:paragraph -->
<p>Acum și aici începi să știi ce trebuie să faci, de ce trebuie să te debarasezi, ce trebuie să lași în urmă, la ce convingeri să renunți, din ce relație sau situații să ieși, ce nu te mai împlinește pe deplin, pentru că acum ai o viziune de ansamblu, atât de clară și autentică. O dată ce vezi cum toate cad, știi cu certitudine ce ai de făcut.&nbsp;</p>
<!-- /wp:paragraph -->

<!-- wp:paragraph -->
<p>Acum iei decizii radicale ce te pot propulsa în situații dureroase în exterior, dar ai curajul să o faci pentru că acum știi că erau doar niște minciuni, toate acele situații în care ai trăit până acum.</p>
<!-- /wp:paragraph -->

<!-- wp:paragraph -->
<p>Acum, chiar dacă te temi de ce va urma, de schimbările pe care le ai de făcut, știi că acest proces trebuie dus la capăt.&nbsp;</p>
<!-- /wp:paragraph -->

<!-- wp:paragraph -->
<p>Pentru că acum, după ce ai văzut toate astea, nu te mai poți preface că nu știi.&nbsp;</p>
<!-- /wp:paragraph -->

<!-- wp:paragraph -->
<p>Acum, că știi că totul a fost o iluzie și o minciună în viața ta, nu-ți mai dorești să te întorci acolo, chiar dacă schimbările pe care trebuie să le faci par dureroase și poate extrem de dificil de realizat în plan material și emoțional.&nbsp;</p>
<!-- /wp:paragraph -->

<!-- wp:heading -->
<h2>Intervenția Divină în Noaptea Întunecată a Sufletului</h2>
<!-- /wp:heading -->

<!-- wp:paragraph -->
<p>Totuși, în acest proces, oricât de teamă ți-ar fi, oricât de singur te simți, ești ghidat și protejat de Dumnezeu.</p>
<!-- /wp:paragraph -->

<!-- wp:paragraph -->
<p>Deși Divinitatea nu poate interveni, până când procesul tău de extindere a conștiinței și de eliminare a tuturor iluziilor, minciunilor, imaginilor false create de ego nu devin conștiente și nu se dizolvă, imediat ce ai conștientizat toate astea, ai făcut loc Divinității în ființa ta.</p>
<!-- /wp:paragraph -->

<!-- wp:paragraph -->
<p>Astfel că, Dumnezeu intervine, acum pentru a te ghida pe mai departe.</p>
<!-- /wp:paragraph -->

<!-- wp:paragraph -->
<p>Prin intervenția Divină poți vedea cu foarte mare claritate ce ai de făcut, ți se deschid noi drumuri, îți vin idei noi sau mesaje noi prin diferite metode, găsești portițe noi, apar oameni noi în viața ta (cu o vibrație diferită), ai concepții și credințe noi și ai mult curaj.&nbsp;</p>
<!-- /wp:paragraph -->

<!-- wp:paragraph -->
<p>Te simți renăscut și împuternicit să pășești pe acest nou drum, pentru că Dumnezeu îți este alături și îl simți mai profund ca niciodată în ființa ta și în toate aspectele vieții tale, în natură, în oameni, în orice ființă vie.&nbsp;</p>
<!-- /wp:paragraph -->

<!-- wp:paragraph -->
<p>Oamenii din vechea ta viață te vor judeca pentru deciziile pe care le vei lua, situațiile și relațiile din vechea ta în viață se vor ruina sau sfârși, iar toate convingerile tale despre împlinire, despre ce înseamnă pace și iubire se vor schimba în totalitate.</p>
<!-- /wp:paragraph -->

<!-- wp:paragraph -->
<p>Acum îți vei dori să fii în simțire cât mai mult, să trăiești toate aceste lucruri și nu să ți le imaginezi, trăind în minte, așa cum o făceai până acum. Acum știi că toate astea nu mai pot fi create prin relații de codependență, prin lucruri materiale, călătorii, bani, case, mașini etc.&nbsp;Acum începi să fi bine cu tine însuți, să nu mai creezi dependențe.</p>
<!-- /wp:paragraph -->

<!-- wp:paragraph -->
<p>Acum ești doar simțire și știi că tot ce ai de făcut este pur și simplu să fii și nu să deții. Pentru că acum ești conectat în totalitate la ființa ta divină.</p>
<!-- /wp:paragraph -->

<!-- wp:paragraph -->
<p>Și începi pur și simplu să FII.&nbsp;</p>
<!-- /wp:paragraph -->

<!-- wp:paragraph -->
<p>Să faci totul de aici, să iubești, să dăruiești, să nu te mai afecteze ce cred ceilalți despre tine, să nu te mai identifici cu părerile sau aprecierile lor, să nu te mai lași condus de ego, cel care voia să știe totul, credea că știe totul și se simțea rănit la orice lucru care nu mergea așa cum e el își dorea.</p>
<!-- /wp:paragraph -->

<!-- wp:paragraph -->
<p>Acum tu știi că misiunea ta este pur și simplu să fii și atât.</p>
<!-- /wp:paragraph -->

<!-- wp:paragraph -->
<p>Și ești!</p>
<!-- /wp:paragraph -->

<!-- wp:paragraph -->
<p>Acum că te-ai văzut așa, în autenticitate și ai descoperit cu claritate care erau comportamentele sau patternurile de care țineai cu dinții pentru a fi iubit, apreciat sau perceput într-un anumit fel, acele situații în care te ascundeai pentru a-ți amorți simțirea, precum prea multă muncă, dependențe de tutun, alcool, mâncat, etc sau relații dependente, știi că nu mai fac parte din ființa ta autentică, ci că erau niște măști ale egoului ce îți astupau esența dumnezeiască.&nbsp;</p>
<!-- /wp:paragraph -->

<!-- wp:heading -->
<h2>A călători în Lumea Umbrelor în noaptea Întunecată a Sufletului este doar o cale înspre o Viața Nouă</h2>
<!-- /wp:heading -->

<!-- wp:paragraph -->
<p>A călători în lumea umbrelor tale, a propriilor tale minciuni și iluzii create atât de frumos pe parcursul vieții, este pur și simplu înspăimântător și complet de dureros. Atât fizic cât și mental și emoțional.</p>
<!-- /wp:paragraph -->

<!-- wp:paragraph -->
<p>Însă, la finalul acestui proces ce poate dura mai mult sau mai puțin (la unele persoane poate dura luni sau chiar și ani de zile) în funcție de curajul și dorința ta de a schimba tot ce nu mai îți este de folos, și tot ceea ce te blochează să rămâi la un anumit nivel, să evoluezi, să accepți, te așteaptă o lume nouă, o viață nouă și o speranță nouă.&nbsp;</p>
<!-- /wp:paragraph -->

<!-- wp:paragraph -->
<p>Această lume nouă ce va fi bazată pe autenticitate, va fi cu adevărat una ce îți va aduce împlinirea pe care o căutai și golul imens din sufletul tău va dispărea.</p>
<!-- /wp:paragraph -->

<!-- wp:paragraph -->
<p>Dar, doar dacă ai curaj să faci toate aceste schimbări vei fi susținut de Divinitate.</p>
<!-- /wp:paragraph -->

<!-- wp:paragraph -->
<p>Poți experimenta din nou această întâlnire cu umbrele tale pe parcursul vieții tale, atunci când ai construit din nou imagini, credințe și situații false care nu îți reprezintă sufletul sau calitățile Divine bazate pe iubire, sau atunci când Dumnezeu știe că ești pregătit să mergi la următorul nivel în evoluția sufletului tău.</p>
<!-- /wp:paragraph -->

<!-- wp:paragraph -->
<p>Oricum ar fi și ori de câte ori vei trece prin întâlnirea cu umbrele tale, va fi un proces dureros și dur, pe care mintea ta îl poate considera un necaz sau un șoc, iar acesta se va simți de fiecare dată diferit, pentru că o dată ce ai dat jos rând pe rând aceste "coji" false de pe Spiritul tău, rămâne Sufletul pur, autentic și Divin - cel ce a fost creat după Chipul și Asemnărea lui Dumnezeu și care, își dorește să se cunoască pe Sine. Atunci când acest proces se întâmplă, ține un Jurnal dacă nu ai cui să te confesezi. Te va ajuta să treci mai ușor prin acest proces dar și să te eliberezi. </p>
<!-- /wp:paragraph -->

<!-- wp:woocommerce/handpicked-products {"columns":1,"products":[6353]} /-->

<!-- wp:paragraph -->
<p>De fiecare dată când vei sta față în față cu umbrele tale și cu egoul tău (acea parte neautentică din tine), îți vei vedea cu adevărat Esența Divină, care EȘTI.</p>
<!-- /wp:paragraph -->

<!-- wp:paragraph -->
<p><strong>Deși vei trece prin multe confuzii, frici și singurătate, acest proces este unul mereu benefic pentru tine.</strong></p>
<!-- /wp:paragraph -->

<!-- wp:paragraph -->
<p>Iar încrederea că așa este, te poate salva.</p>
<!-- /wp:paragraph -->

<!-- wp:paragraph -->
<p>Încrederea că este un proces permis de divinitate, ce te va duce mai aproape de Esența ta Divina, te va ține departe de gânduri negative, de acțiuni ce ți-ar putea dăuna sau face rău emoțional, psihic sau fizic, sau de a rămâne în această noapte a sufletului pentru prea mult timp sau chiar pentru o viață întreagă.</p>
<!-- /wp:paragraph -->

<!-- wp:paragraph -->
<p>Ești binecuvântat și norocos să experimentezi acest proces, pentru că Dumnezeu vrea să fii cu adevărat fericit și să simți Iubirea și Împlinirea Dumnezeiască, așa cum există în tine, expansionandu-ți conștiința. Și nu acea iubire, pace și împlinire creată de mintea ta sau de ego care te ține în iluzii. ci Iubirea Divină.&nbsp;</p>
<!-- /wp:paragraph -->

<!-- wp:paragraph -->
<p>Ai încredere și fă pace cu umbrele tale și cu acest proces și vei fi răsplătit cu Iubire, Pace, împlinire autentică, provenită din străfundul ființei tale, cu o Ființă și o viață complet nouă, renăscută din propria umbră, din propria moarte, din propria cenușă.&nbsp;</p>
<!-- /wp:paragraph -->

<!-- wp:heading -->
<h2>Simptomele sau semnele care îți arată că ești în Noaptea Neagră a Sufletului</h2>
<!-- /wp:heading -->

<!-- wp:paragraph -->
<p>Pentru a putea depista foarte clar că ai intrat în acest proces, găsești mai jos câteva dintre simptomele pe care eu le-am experimentat în noaptea neagră a sufletului, cu mențiunea că acestea pot varia de la o persoană la alta și de la un proces la altul, atunci când intri de mai multe ori în această noapte.&nbsp;</p>
<!-- /wp:paragraph -->

<!-- wp:list -->
<ul><!-- wp:list-item -->
<li>Senzați de căzut în hău;</li>
<!-- /wp:list-item -->

<!-- wp:list-item -->
<li>Senzație că intri într-un tunel întunecat și lung;</li>
<!-- /wp:list-item -->

<!-- wp:list-item -->
<li>Stare de singurătate acută (chiar și atunci când te afli printre oameni);</li>
<!-- /wp:list-item -->

<!-- wp:list-item -->
<li>Stări de frică și teamă în mod constant;</li>
<!-- /wp:list-item -->

<!-- wp:list-item -->
<li>Stare de visare - observi că, de cele mai multe ori te uiți în gol;</li>
<!-- /wp:list-item -->

<!-- wp:list-item -->
<li>Lipsa concentrării, nu te poți focusa pe lucrurile materiale.&nbsp; Ești absent din această realitate dar ești foarte prezent în interior;</li>
<!-- /wp:list-item -->

<!-- wp:list-item -->
<li>Simți că faci totul cu greutate, că ai vrea să te oprești din tot ceea ce este, că nu mai vrei să ”cari”nimic cu tine - vrei să fii ușor și liber;</li>
<!-- /wp:list-item -->

<!-- wp:list-item -->
<li>Simți că nu te mai motivează nimic, nu te mai bucură nimic, nu mai ai motive să faci nimic din ceea ce făceai înainte, pentru că nu mai ești atras de aceste lucuri;</li>
<!-- /wp:list-item -->

<!-- wp:list-item -->
<li>Senzația că nu te mai regăsești în locul de muncă, relațiile tale, casa ta, poate chiar în corpul tău;</li>
<!-- /wp:list-item -->

<!-- wp:list-item -->
<li>Simți că nu îți mai găsești forța vitală, deși simți că viața continuă în jurul tău într-un mod mult mult prea rapid;</li>
<!-- /wp:list-item -->

<!-- wp:list-item -->
<li>Simți vibrații și energii foarte joase în jurul tău, iar uneori mintea îți aduce imagini care te umplu de teamă - important aici este să nu te lași prins în jocul minții;</li>
<!-- /wp:list-item -->

<!-- wp:list-item -->
<li>Începi să te întrebi: ce cauți aici, ce rol ai, ce misiune ai, cine ești dincolo de toate aceste minciuni, care este calea ta?</li>
<!-- /wp:list-item -->

<!-- wp:list-item -->
<li>Te doare starea care te afli și pare că nimic nu este mai important acum decât ceea ce simți, această durere care te copleșește și din care ai impresia că nu poți să ieși;</li>
<!-- /wp:list-item -->

<!-- wp:list-item -->
<li>Te pot simți întunecat atât în interiorul minții, cât și al corpului și al sufletului;&nbsp;</li>
<!-- /wp:list-item -->

<!-- wp:list-item -->
<li>Simți întunericul peste tot în jurul tău, în interiorul tău, în emoțiile și gândurile tale;</li>
<!-- /wp:list-item -->

<!-- wp:list-item -->
<li>Încep să te îndoiești de cine ești, să îți pierzi încrederea în tine pentru că nu mai știi cine ești. Tot ce credeai despre tine se năruie;</li>
<!-- /wp:list-item -->

<!-- wp:list-item -->
<li>Te simți o altă persoană, o altă ființă, te simți schimbat în totalitate;</li>
<!-- /wp:list-item -->

<!-- wp:list-item -->
<li>Nu mai simți bucuria vieții, te simți speriat, te trezești trist, adormi în tristețe;</li>
<!-- /wp:list-item -->

<!-- wp:list-item -->
<li>Poți vedea cifre cu numere repetitive precum 11:11, 777, 99 etc. sau țiuit în urechi, semnal al faptului că ești protejat în tot acest proces;</li>
<!-- /wp:list-item -->

<!-- wp:list-item -->
<li>Poți experimenta stări de frig continuu, de tremurat, răceli sau viroze, temperatură crescută, transpirație excesivă, plâns, gol în suflet;</li>
<!-- /wp:list-item -->

<!-- wp:list-item -->
<li>Poți simți stări de somn continuu, sau din contră, insomnii;</li>
<!-- /wp:list-item -->

<!-- wp:list-item -->
<li>Somnul îți devine conștient și trăiești fiecare minut, imagine, călătorie;</li>
<!-- /wp:list-item -->

<!-- wp:list-item -->
<li>Poți primi mesaje prin intermediul viselor sau simboluri;</li>
<!-- /wp:list-item -->

<!-- wp:list-item -->
<li>Te pot simți extrem de obosit psihic dar și fizic.</li>
<!-- /wp:list-item --></ul>
<!-- /wp:list -->

<!-- wp:paragraph -->
<p>Nu uita că toate aceste semene pot varia de la o persoană la alta, și sunt doar o parte a procesului. Așadar, acceptă-le cu iubire și chiar dacă îți este dificil, ai încredere.</p>
<!-- /wp:paragraph -->

<!-- wp:paragraph -->
<p>Totul este permis de Dumnezeu, și chiar dacă te simți singur în acest proces, Divinitatea îți este mereu alături și te ghidează, chiar dacă acum, nu ești capabil să vezi Lumina din întunericul în care ești.&nbsp;</p>
<!-- /wp:paragraph -->

<!-- wp:woocommerce/product-new {"columns":1,"rows":1} /-->

<!-- wp:paragraph -->
<p>Dă-ți voie să stai în acest proces atât cât simți, fii blând cu tine, ia-ți cât mai mult timp cu tine însuți și nu uita să te rogi, să meditezi cât mai mult, să scrii despre tot ce simți într-un <a href="https://www.sds.ranktools.ro/produs/jurnal-feminitate/" target="_blank" rel="noreferrer noopener">jurnal</a>, să te plimbi în natură sau să mănâci alimente ușoare. Dacă simți să apelezi la ajutorul specializat, nu ezita să o faci.  Ai răbdare și ai încredere în proces și fă orice te va ajuta să treci cu bine peste asta. </p>
<!-- /wp:paragraph -->

<!-- wp:paragraph -->
<p>Dacă ai încredere, în curând se va face Lumină.</p>
<!-- /wp:paragraph -->

<!-- wp:heading -->
<h2>Rugăciune de recunoștință pentru acest proces</h2>
<!-- /wp:heading -->

<!-- wp:paragraph -->
<p>Când am fost în acest proces, am știut că sunt binecuvântată să trec din nou, pe aici. Astfel că, deși mă durea cumplit, am ales să fiu recunoscătoare și să mulțumesc, așteptând cu iubire să ”văd” tot ce am de văzut și să încep o viața nouă. </p>
<!-- /wp:paragraph -->

<!-- wp:paragraph -->
<p> Așadar, am scris această rugăciune în jurnalul meu, pe care o împărtășesc cu tine. </p>
<!-- /wp:paragraph -->

<!-- wp:paragraph -->
<p>"Mulțumesc ție Doamne Dumnezeul meu, din care fac parte. Mulțumesc că Te manifesti prin mine și că trăsăturile Tale Divine se manifestă prin corpul și sufletul meu, aici și acum și în toate viețile mele.</p>
<!-- /wp:paragraph -->

<!-- wp:paragraph -->
<p>Îți mulțumesc Doamne pentru toată conexiunea cu Tine, pentru toată perfecțiunea acestui moment.</p>
<!-- /wp:paragraph -->

<!-- wp:paragraph -->
<p>Mulțumesc pentru că în fiecare moment "îmi șoptești" prin intuiție și vocea sufletului, prin oameni, prin natură și prin toată creația Ta, pașii pe care îi am de urmat pentru a ajunge pe calea sufletului, a Iubirii Divine Absolute, a Iubirii Infinite fără de început și fără de sfârșit, ce strălucește și îmi umple inima de bucurie și iubire dumnezeiască.</p>
<!-- /wp:paragraph -->

<!-- wp:paragraph -->
<p>Te preaslăvesc Doamne, ascultând cu atenție glasul tău ce vine prin intermediul sufletului meu, a oamenilor-îngeri pe care mi scoți în cale, a plantelor pline de viață și iubire, ce îmi oferă energie-hrană și roade bogate din care îmi hrănesc trupul și îmi sfințesc mintea, în fiecare zi, a animalelor care îmi vorbesc chiar și atunci când eu nu știu să le ascult sau sunt prinsa in capcana minții și iluziilor mele.</p>
<!-- /wp:paragraph -->

<!-- wp:paragraph -->
<p>Mulțumesc Doamne pentru toate experiențele ce îmi par iluzii, și care știu că dincolo de vălul de pe ochii mei, de crezurile și limitările mele umane, îmi sunt Adevăr.</p>
<!-- /wp:paragraph -->

<!-- wp:paragraph -->
<p>Mulțumesc pentru momentele în care cred și pentru cele în care mă îndoiesc de cine SUNT: Esență din Esența Ta Divină, fiica Luminii Divine, a Nemuririi și Iubirii eterne, care ești Tu, Doamne, iar eu - parte din Tine, Dumnezeu meu.</p>
<!-- /wp:paragraph -->

<!-- wp:paragraph -->
<p>Mulțumesc Ție, Dumnezeul meu din care fac parte, pentru toate căile văzute și nevăzute ce se deschid în fața mea prin Tine și pentru toate permisiunile tale Divine ce îmi sunt îngăduite pentru a mă recunoaște ca fiind fiică a Luminii, a TOT ceea ce există și a Nimicului, parte din tine Doamne, din Iubirea Ta Nemărginită și Necondiționată.</p>
<!-- /wp:paragraph -->

<!-- wp:paragraph -->
<p>Iartă-mă pentru fiecare lacrimă și urlet de îndoială la adresa Esenței mele divine, din care m-ai creat și oferă-mi încrederea, viziunea și simțirea de a mă "vedea" exact așa cum Tu mă vezi Doamne: suflet divin cu potențial infinit și spirit nemuritor.</p>
<!-- /wp:paragraph -->

<!-- wp:paragraph -->
<p>Mulțumesc pentru fiecare inspiri și expir, pentru fiecare ocazie de a Te simți în trupul meu aici și acum, și pentru fiecare gând și simtire ce îmi înălță spiritul, pentru fiecare bătaie de inimă ce imi amintește că minunile se întâmplă în fiecare secundă a vieții mele chiar aici și acum, în fiecare aici și acum.</p>
<!-- /wp:paragraph -->

<!-- wp:paragraph -->
<p>Mă închin și te preaslăvesc Doamne, Lumină Divină și Iubire Eterna, ce curge necontenit peste sufletul meu, ghidandu-mă înspre cel mai perfect și divin, ACASA!</p>
<!-- /wp:paragraph -->

<!-- wp:paragraph -->
<p>Mulțumesc! "</p>
<!-- /wp:paragraph -->