<p><a class="buttons btn_white center" href="https://www.facebook.com/samburedesuflet/" target="_blank" rel="noopener noreferrer" data-mce-href="https://www.facebook.com/samburedesuflet/"><i class="fa fa-facebook"></i><span class="left"> Aruncă o privire și pe pagina noastră de facebook</span></a></p><p>În versurile cărții ai să-ți găsești curajul de a-ți lua sufletul în brațe și a sta la taclale. Vă veți lua de mână și veți păși pe drumul unei descoperiri profunde, a semnificaţiei ființei umane și a sentimentelor care răsar ca un mugure în dezvoltare.</p><p>Starea de prezență se va acutiza iar bucuria pentru lucrurile mărunte ale vieții va curge prin tine, inconștient, semnalizându-ţi existența.</p><p>Poezia pe care o citești în volum este un sâmbure de adevăr neexplorat și ascuns în străfundul inimii tale.</p><p>Te vei întâlni cu reflexia ta, cu reprezentația viselor tale în cuvinte simple, versuri scurte, ușor de înțeles și nu în ultimul rând cu transpunerea ta în momente reale de viață.</p><p>Din graba cu care gonim pe drumul nostru, s-au născut versuri tonice și revigorante, care vor ține pasul cu tine, în orice moment al zilei și în orice stare te vei afla. Citite în doar câteva secunde, acestea te vor face să te regăsești, să te îndrăgosteşti, să fii copil sau să înveți din nou să iubești.</p><p>Volumul” Sâmbure de Suflet” va fi mereu o carte însoțitoare pe parcursul vieții tale, o carte în care îți vei vizualiza sufletul de fiecare dată” pictat” în tot felul de tablouri, exact ca în diversitatea vieții: fluturi dezorientați, oameni pe grabă, anotimpuri ploioase sau armonioase, copaci triști sau înfloriți în zeci de culori, zăpezi care se topesc de drag, săruturi de cireșe si caise, împreunări de buze sau degete, arome de vanilie și cafea, zâmbete puerile și mustrări copilăroase, pahare de vin, homari, haine aruncate pe podea și nu în ultimul rând acea dragoste frumoasă, pasională, deloc pudică sau melancolică.</p><p>Caută printre sensuri și găsește acea parte din simbolistica cuvintelor, în care tu, personal te vizualizezi și dă viață sufletului tău, eliberându-l din locașul în care acum, nu este decât un simplu suflet, cu puteri ascunse.</p><p>Dorințele tale vor prinde curajul de a zbura către noi orizonturi, realizabile, în tărâmul realității tale iar conversația cu sufletul tău îți va crea magia pe care, tu, chiar o deții în tine.</p>